בריאן רואיס

בריאן חאפט רואיס גונסאלס (בספרדית: Bryan Jafet Ruiz González; נולד ב-18 באוגוסט 1985) הוא כדורגלן קוסטה ריקאי המשחק בעמדת החלוץ והקשר בקבוצת אלחואלנסה ונבחרת קוסטה ריקה. רואיס התחיל את הקריירה המקצועית שלו באלחואלנסה. עד מהרה השתלב בקבוצה והפך לשחקן מפתח. באלחואלנסה זכה לכינוי "הסמור" בגלל פניו המזכירות סמור. בקיץ 2006 חתם בגנט הבלגית ל-4 שנים ביחד עם רנדאל אסופאיפה ורוי מיריה בני ארצו. ב-8 בדצמבר 2007 הבקיע את שער הבכורה שלו נגד לוקרן. בעונת 2007/2008 הפך לקפטן הקבוצה וסיים כמלך שערי הקבוצה. ב-15 ביולי 2009, חתם רואיס בטוונטה ל-4 שנים תמורת 5 מיליון אירו ולגנט הובטחו אחוזים ממכירה עתידית של השחקן. ב-1 באוגוסט 2009 ערך רואיס ערך את הופעת הבכורה שלו בטוונטה בניצחון 0–2 נגד ספרטה רוטרדם. במשחק זה אף כבש את שער הבכורה שלו.ב-12 בדצמבר 2009 הבקיע בניצחון 1–3 נגד נאק ברדה ובכך רשם רצף מדהים של 10 משחקים בהם הוא כבש. ב-27 במרץ 2010, רואיס הבקיע שלושער מדהים בניצחון 0–3 נגד ספרטה רוטרדם כאשר השערים הובקעו בדקות 46, 49 ו-50. בסיום העונה זכה עם המועדון באליפות ראשונה בתולדות המועדון. בסיום העונה הוכתר למלך השערים של המועדון עם 24 שערים, ובמקום השני בליגה אחרי לואס סוארס שכבש 35 שערים. בקיץ 2011 מועדונים גדולים כמו ארסנל וטוטנהאם הוטספר הביעו עניין בשחקן, אך ב-31 באוגוסט 2011, חתם בפולהאם. ב-11 בספטמבר 2011 ערך את הופעת הבכורה שלו נגד בלקברן רוברס, וב-23 באוקטובר 2011 הבקיע את שער הבכורה שלו בהפסד 1–3 לאברטון. ב-7 באפריל 2012 שבר רואיס עצם ברגלו, והוא נעדר 10 שבועות. בסיום עונת 2012/2013 הוא הבקיע 5 שערים ב-31 משחקים. ב-15 בינואר 2014 הושאל לפ.ס.וו. איינדהובן עד לסיום העונה. ב-8 ביולי 2015 חתם בספורטינג ליסבון הפורטוגזית לשלוש שנים. ב-9 באוגוסט 2015 ערך את הופעתו הבכורה בקבוצה בניצחון 0–1 על בנפיקה ליסבון בהסופר קאפ הפורטוגלי. ב-1 באוקטובר 2015 הבקיע את שערו הראשון בתיקו 1-1 נגד בשיקטש בהליגה האירופית. ב-12 ביולי 2018 חתם בסנטוס הברזילאית לשנתיים. ב-8 באוגוסט ערך את הופעתו הבכורה בקבוצה בתיקו 1-1 נגד סיארה. ב-23 ביולי 2020 חזר לקבוצת נעוריו אלחואלנסה. רואיס ערך את הופעתו הבכורה בנבחרת ב-19 ביוני 2005 נגד סין. הטורניר הראשון שבו לקח חלק עם הנבחרת היה גביע הזהב 2005 בו הבקיע את שערו הראשון נגד הונדורס. במוקדמות מונדיאל 2010 הבקיע שישה גולים אך נבחרתו הודחה לאחר הפסד פלייאוף נגד אורוגוואי. במוקדמות מונדיאל 2014 הבקיע שלושה שערים והצליח הפעם להעפיל עם נבחרתו למונדיאל. בטורניר עצמו שימש רואיס כקפטן הנבחרת. בשלב הבתים ניצח עם נבחרתו 1–3 את אורוגוואי והבקיע את שער הניצחון על איטליה שהבטיח עלייה לשמינית הגמר, תיקו 0-0 בסיום מול אנגליה וידא שקוסטה ריקה תסיים את הבית במקום ראשון. בשמינית הגמר כבש שער יתרון נגד יוון, שער שוויון של היוונים שלח את המשחק לדו-קרב בעיטות עונשין בו ניצחה קוסטה ריקה 3–5 כשרואיס בין הבועטים. נכלל בסגל הנבחרת לטורניר מונדיאל 2022. אלחואלנסה גביע האלופות של צפון אמריקה: 2004 קופה אינטרקלאבס UNCAF: ‏2005 אליפות קוסטה ריקה: 2004/2005 טוונטה אליפות הולנד: 2009/2010 הגביע ההולנדי: 2010/2011 מגן יוהאן קרויף: 2010, 2011 ספורטינג ליסבון הסופר קאפ הפורטוגלי: 2015 גביע הליגה הפורטוגלית: 2017/2018 מדיה וקבצים בנושא בריאן רואיס בוויקישיתוף בריאן רואיס, ברשת החברתית פייסבוק בריאן רואיס, ברשת החברתית אקס (טוויטר) בריאן רואיס, באתר Transfermarkt בריאן רואיס, באתר Fussballdaten.de (בגרמנית) בריאן רואיס, באתר Soccerway בריאן רואיס, באתר BDFutbol בריאן רואיס, באתר WorldFootball.net בריאן רואיס, באתר National Football Teams בריאן רואיס, באתר FootballDatabase.eu פרופיל המאמן, באתר Transfermarkt https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)